
PATVIRTINTA

Savivaldybės administracijos

direktoriaus 2013 m. gruodžio 20 d.                    įsakymu Nr. AT-1453
BIUDŽETO IR TURTO SKYRIAUS VYRESNIOJO SPECIALISTO PAREIGYBĖS APRAŠYMAS

I. PAREIGYBĖS CHARAKTERISTIKA


1. Biudžeto ir turto skyriaus vyresniojo specialisto pareigybė yra karjeros valstybės tarnautojas. 


2. Pareigybės lygis – A


3. Pareigybės kategorija – 9.
II. PASKIRTIS

4. Biudžeto ir turto skyriaus vyresniojo specialisto pareigybė reikalinga  biudžetinių įstaigų buhalterinei apskaitai organizuoti, biudžetines įstaigas konsultuoti apskaitos klausimais ir konsoliduoti finansinių ataskaitų rinkinius teisės aktų nustatyta tvarka, savivaldybės iždo apskaitai vykdyti.
III. VEIKLOS SRITIS

5. Šias pareigas einantis valstybės tarnautojas vykdo funkcijas savivaldybės  finansų valdymo ir apskaitos srityje.
IV. SPECIALŪS REIKALAVIMAI ŠIAS PAREIGAS EINANČIAM VALSTYBĖS TARNAUTOJUI

6. Valstybės tarnautojas, einantis šias pareigas, turi atitikti šiuos specialius reikalavimus:


6.1. Turėti aukštąjį universitetinį išsilavinimą ir ne mažesnį nei 3 metų finansininko darbo patyrimą.


6.2. Būti susipažinus su Lietuvos Respublikos įstatymais, Vyriausybės nutarimais ir kitais teisės aktais, reglamentuojančiais valstybės tarnybą ir viešąjį administravimą, buhalterinę apskaitą, savivaldybės biudžeto sudarymo ir vykdymo tvarką, buhalterijos darbuotojų funkcijas ir teises apskaitos tvarkymo ir kontrolės srityje;


6.3. Gerai išmanyti savivaldybės biudžetinių įstaigų ir rajono savivaldybės biudžeto (iždo) buhalterinę apskaitą vadovaujantis viešojo sektoriaus apskaitos ir finansinė atskaitomybės standartais (VSAFAS); 


6.4. Mokėti savarankiškai tvarkyti savivaldybės iždo buhalterinę apskaitą, rengti biudžeto vykdymo ataskaitas, apibendrinti ir analizuoti informaciją, rengti išvadas;

6.5. Turėti bazinę kompiuterinio raštingumo kvalifikaciją, mokėti dirbti programomis MS Word, MS Exel, Internet Explorer, „Biudžetas”, „Finnet”.
V. ŠIAS FUNKCIJAS EINANČIO VALSTYBĖS TARNAUTOJO FUNKCIJOS


7. Šias pareigas einantis valstybės tarnautojas vykdo šias funkcijas:


7.1. Tvarko savivaldybės biudžeto pajamų ir išlaidų apskaitą, vadovaudamasis teisės aktais, reglamentuojančiais buhalterinę apskaitą ir finansinę atskaitomybę;


7.2. Vykdo ir kontroliuoja savivaldybės biudžetinių įstaigų bei patvirtintų programų finansavimą pagal patvirtintas paraiškas, kad būtų užtikrinta šių įstaigų veikla, efektyvus lėšų naudojimas ir kontrolė;


7.3. Vykdo savivaldybės skolinių įsipareigojimų apskaitą;


7.4. Vadovaujantis viešojo sektoriaus apskaitos ir finansinės atskaitomybės standartais (VSAFAS), rengia savivaldybės iždo finansinių ataskaitų rinkinį;


7.5. Teisės aktų nustatyta tvarka priima iš savivaldybės viešojo sektoriaus subjektų biudžeto vykdymo ataskaitų ir finansinių ataskaitų rinkinius, rengia savivaldybės konsoliduotų biudžeto vykdymo ataskaitų, II konsolidavimo lygio savivaldybės, III konsolidavimo lygio savivaldybės iždo finansinių ataskaitų rinkinius, kuriuos teikia Finansų ministerijai jos nustatyta tvarka ir terminais, vadovaujantis Viešojo sektoriaus atskaitomybės įstatymu;

7.6. Teikia nuosavybės dalių VSAKIS;

7.7. Atlieka menamo subjekto, už kurį atsakingas pagal konsolidavimo schemą, komentarų informacijos konsolidavimą VSAKIS;


7.8. Teikia papildomą informaciją pagal konsoliduojančio subjekto, priskirto prie aukštesnio konsolidavimo lygio, pildytojo paklausimą;


7.9. Atlieka rankinį duomenų koregavimą VSAKIS;


7.10. Tvirtina konsoliduotųjų  finansinių ataskaitų rinkinio išsamumą VSAKIS.


7.11. Įveda į VSAKIS informaciją apie naujai prie konsolidavimo schemos priskirto viešojo sektoriaus subjekto, kuris priskirtas prie žemesniojo konsolidavimo lygio jo viešojo sektoriaus subjekto grupėje, atsakingus asmenis, esant poreikiui, inicijuoja atsakingų asmenų pakeitimą;

7.12. Kontroliuoja viešojo sektoriaus subjektų, priskirtų prie žemesniojo konsolidavimo lygio jo viešojo sektoriaus subjektų grupėje, atsakingų asmenų vykdomų konsolidavimo procedūrų atlikimą pagal konsolidavimo kalendorių;


7.13. Konsultuoja viešojo sektoriaus subjektų, priskirtų prie žemesniojo konsolidavimo lygio jo viešojo sektoriaus subjektų grupėje, atsakingus asmenis dėl konsolidavimo procedūrų atlikimo;


7.14. Tikrina, ar konsoliduotųjų finansinių ataskaitų rinkinyje praėjusio ataskaitinio laikotarpio pabaigos likučiai sutampa su ataskaitinio laikotarpio pradžios likučiais. Jeigu viešojo sektoriaus subjektai, gavę Finansų ministerijos leidimą, koregavo finansinio ataskaitų rinkinio pradinius likučius VSAKIS, ataskaitiniu laikotarpiu turi užregistruoti konsolidavimo įrašus;


7.15. Peržiūri visų prie žemesniojo konsolidavimo lygio viešojo sektoriaus subjektų grupės priskirtų viešojo sektoriaus subjektų, kurių finansinių ataskaitų rinkiniai konsoliduojami, pateiktų komentarų informaciją ir pateikia apibendrintą komentarą;


7.16. Pagal poreikį VSAKIS registruoja papildomus įrašus, t.y. atlieka rankinį duomenų koregavimą;


7.17. Atsako už tai, jog kiekvienam konsoliduotųjų ataskaitų rinkiniui būtų nustatytas reikšmingumo kriterijus. Nustatytas reikšmingumo kriterijus nurodomas konsoliduotųjų finansinių ataskaitų aiškinamajame rašte. Kiekvieną ataskaitinį laikotarpį parengia pažymą, kurioje nurodo ataskaitinio laikotarpio reikšmingumo kriterijų pinigine išraiška. Jeigu tam tikrų klaidų ir netikslumų konsoliduotose finansinėse ataskaitose netaiso, nes jie yra mažesni už reikšmingumo kriterijų ir apie šias klaidas bei netikslumus informacija nėra pateikta VSAKIS kontrolės ataskaitose, parengia pažymą, nurodydamas klaidas ir priežastis, kodėl jos netaisytos;


7.18. Atspausdina ir pasirašo šias kontrolės ataskaitas:


7.18.1. „Konsolidavimo kontrolės bendrąją ataskaitą (detali) metinė”. Jeigu šios ataskaitos stulpeliuose „Ataskaitinio laikotarpio pradiniai likučiai”, „Ataskaitinio laikotarpio pabaigos likučiai”, ir „Kiti pokyčiai (srautai)” nurodyta suma, o ne žodis „gerai”, parengtoje ataskaitoje nurodo priežastis, kodėl klaida nebuvo taisoma;

7.18.2. „Bendrąją konsoliduotųjų ataskaitų korektiškumo tikrinimo ataskaitą”. Jeigu Bendrosios konsoliduotųjų ataskaitų korektiškumo tikrinimo ataskaitos stulpelyje „Kontrolė – skirtumas” yra nurodyta suma, parengtoje ataskaitoje nurodo priežastis, kodėl klaida nebuvo taisoma. 


7.19. Nustatytais terminais savivaldybės konsoliduotųjų finansinių ataskaitų rinkinį pateikia viešinimui;

7.20. Užtikrina, kad tinkamai būtų saugomi apskaitos dokumentai, pagal reikalavimus formuojamos bylos ir nustatyta tvarka perduodamos archyvui;


7.21. Vykdo kitus su skyriaus funkcijomis susijusius nenuolatinio pobūdžio pavedimus tam, kad būtų pasiekti savivaldybės strateginiai tikslai. 
VI. ŠIAS PAREIGAS EINANČIO VALSTYBĖS TARNAUTOJO PAVALDUMAS

8. Šias pareigas einantis valstybės tarnautojas tiesiogiai pavaldus Biudžeto ir turto skyriaus vedėjui.

Susipažinau
Stasė Savickienė

